APSTIPRINĀTS  
ar AS Latvijas valsts meži

09.09.2013. rīkojumu Nr. 3.1-1.1\_0075\_101\_13\_43

**Nolikums par AS Latvijas valsts meži (LVM) stipendiju piešķiršanu**

**Ogres Valsts tehnikuma audzēkņiem**

1. Stipendija tiek piešķirta Ogres Valsts tehnikuma (turpmāk tekstā OVT) izglītības programmas „Mežsaimniecība” audzēkņiem.
2. Stipendijas tiek piešķirtas sākot ar 2.kursu profesionālajās kvalifikācijās
   1. „Mežsaimniecības tehniķis”
   2. „ Meža mašīnu operators”
   3. „ Meža mašīnu mehāniķis”

Stipendija tiek piešķirtas uz vienu mācību gadu, noslēdzot līgumu par stipendijas piešķiršanu.

1. 1.kursa audzēkņiem tiek piešķirtas veicināšanas stipendijas, kuras tiek izmaksātas mācību gada 2.semestrī. Stipendijas tiek piešķirtas profesionālajās kvalifikācijas
   1. „ Meža mašīnu operators”
   2. „ Meža mašīnu mehāniķis”

Veicināšanas stipendijas tiek piešķirtas uz vienu mācību semestri, noslēdzot līgumu par stipendijas piešķiršanu.

1. 2013./2014. m.g. stipendijas netiek piešķirtas iepriekšējo gadu LVM stipendiātiem.
2. Stipendija tiek piešķirta sekmīgiem audzēkņiem, kuri mācību procesa ietvaros
   1. uzrādījuši labus un teicamus rezultātus, ar iepriekšējā semestrī iegūto vidējo vērtējumu ne zemāku par 7 (septiņi);
   2. aktīvi piedalās OVT sabiedriskajā dzīvē;
   3. nav kavējumi konkrētajā atskaites periodā.
3. Stipendiju skaits un apmēri 2013./2014. m.g.
   1. 1.kursa audzēkņiem – 2 veicināšanas stipendijas, katra 70 Ls/mēnesī. No šīs summas tiek ieturēts iedzīvotāju ienākuma nodoklis.
   2. 2.-4.kursa audzēkņiem – 6 stipendijas, katra 70 Ls mēnesī. No šīs summas tiek ieturēts iedzīvotāju ienākuma nodoklis.
4. Stipendija tiek izsludināta ar paziņojumu LVM interneta mājas lapā un nosūtot informāciju OVT. Pieteikuma vēstule , nolikums par stipendiju piešķiršanu u.c dokumenti atrodami LVM interneta mājas lapā.
5. Savu kandidatūru stipendijai var pieteikt, iesniedzot elektroniski uz e-pasta adresi [OVT@lvm.lv](mailto:OVT@lvm.lv)

sekojošus dokumentus:

* 1. aizpildītu pieteikuma vēstuli (pielikumā);
  2. CV;
  3. OVT apstiprinātu iepriekšējā semestrī iegūto vērtējumu apliecinošu dokumentu, ar norādītu vidējo vērtējumu;
  4. OVT nodaļas vadītāja rekomendāciju.

1. Stipendiātu atlases posmi
   1. iesniegto dokumentu izskatīšana;
   2. vidējās atzīmes novērtējums;
   3. rekomendācijas izvērtējums;
   4. saruna ar izvēlētajiem pretendentiem;
   5. atbilstošāko stipendiātu izvēle.
2. Stipendijas piešķiršanas kritēriji
   1. iepriekšējā semestrī iegūtais vidējais vērtējums;
   2. stipendijas saņemšanas motivācija;
   3. OVT pozitīva rekomendācija.
3. Stipendiju izmaksa tiek pārtraukta, ja stipendiāts:
   1. nav sekmīgi nokārtojis semestri;
   2. katra semestra beigās nav iesniedzis izziņu par attiecīgā semestra mācību programmas sekmīgu apguvi;
   3. pārtraucis mācības;
   4. ir pārkāpis OVT iekšējās kārtības noteikumus;
   5. neattaisnoti kavējis OVT noteikto skaitu mācību nodarbības.

Pārtrauktā stipendijas apmaksa netiek atjaunota līdz mācību gada beigām.

1. Stipendiāta un LVM pienākumi, atbildības un stipendijas izmaksas kārtība noteikti līgumā par stipendiju piešķiršanu.
2. Lēmumu par stipendiju piešķiršanu pieņem komisija, kas apstiprināta ar prezidenta rīkojumu.